Chicagoskolen
        
         (meteorologi)
Store norske leksikon,Realfag,Meteorologi,Meteorologer, organisasjoner og historie,Meteorologiens historie
Chicagoskolen er en retning innen meteorologien som ble utviklet ved universitetet i Chicago i årene 1945 til 1950 under ledelse av den svensk-amerikanske meteorologen Carl Gustaf Rossby.
Skolen bygde på kartlegging av luftbevegelser i de høyere lag av troposfæren over det meste av nordhalvkulen. Disse luftstrømmene som går i store buktninger omkring polkalotten fra vest mot øst, rossbybølger, var behandlet teoretisk av Rossby i 1939. Dette arbeidet dannet grunnlag for Chicago-gruppens forskning, som resulterte i metoder for å beregne forflytninger og endringer i de lange bølgene. Man analyserte også for første gang de sterke, konsentrerte vindfeltene i ti til tolv kilometers høyde, jetstrømmene, hvor hastigheten kommer opp i 50 meter per sekund eller mer.Chicagoskolen har vært et verdifullt supplement til Bergensskolens polarfrontmeteorologi. Les mer i Store norske leksikon meteorologi